burgasdotpro/wikipedia huggingface dataset:
Word Up!

„Word Up!“ je R&amp;B/funková skladba, ktorú napísala a pôvodne aj nahrala americká funková skupina Cameo v roku 1986. Kvôli jej častému hraniu v amerických tanečných a R&amp;B rádiách, a takisto aj vďaka videoklipu, ktorý bol hraný v MTV sa stala najznámejším hitom skupiny.
Skladba bola vydaná z icj albumu "Word Up!" a dosiahla 6. miesto v americkom rebríčku Billboard Hot 100 a tri týždne sa udzžala na 1. mieste v rebríčku Hot R&amp;B/Hip-Hop Songs.
Verzia Gun.
V roku 1994 vytvorila škótska rocková skupina Gun coververziu, ktorá je tvrdšia a viac rockovo-orientovaná a obsahuje aj gitarové sólo. Vydaná bola z albumu "Swagger" dňa 1. júla 1994 a dosiahla 8. miesto v UK Singles Chart.
Verzia Melanie B.
Neskôr bola vytvorená coververzia skladby „Word Up!“ britskou speváčkou Melanie B. Táto coververzia bola vydaná dňa 28. jún 1999 a dosiahla 14. miesto v rebríčku UK Singles Chart.
Verzia Korn.
„Word Up!“ od americkej nu metalovej skupiny Korn je ďalšia coververzia skladby od skupiny Cameo. Použitie hudobných nástrojov je podobné tomu v coververzii skupiny Gun, okrem toho, že je hraná v nižšie znejúcom ladení 7-strunovej gitary. „Word Up!“ je prvá skladba z retrospektívneho albumu "Greatest Hits, Volume 1". Vydaná bola ako singel v júli 2004 a bola často hraná v alternatívnych rádiách. Dostala sa do prvej dvadsiatky v rebríčkoch Modern Rock Tracks a Hot Mainstream Rock Tracks. Hudobné video k skladbe produkoval Antti Jokinen.
Verzia Little Mix.
Britská dievčenská skupina Little Mix vytvorila coververziu pre charitatívnu akciu "Sport Relief 2014". Vydaná bola v digitálnej forme dňa 16. marca 2014 a v nasledujúci deň bola vydaná vo fyzickej forme.
Majstrovstvá Strednej Ameriky v hádzanej žien 2014

Majstrovstvá Strednej Ameriky v hádzanej žien 2014 boli prvé majstrovstvá Strednej Ameriky v hádzanej žien, ktoré organizuje Stredoamerická hádzanárska konfederácia (CCAB) v spolupráci s Panamerickou hádzanárskou federáciou (PATHF). Konali sa v Tegucigalpe, v Hondurase v dňoch od 8.12. decembra 2014, za účasti 5 tímov. Turnaj sa skladal iba z jednej päťčlennej skupiny bez nasledujúcich vyraďovacích zápasov. Zápasy sa hrali v hale č.3 v športovom olympijskom komplexe "José Simón Azcona". Stredoamerický titul získala , ktorá zvíťazila vo všetkých stretnutiach.
Turnaj zároveň slúžil ako kvalifikácia stredoamerických družstiev na Panamerické majstrovstvá 2015, ktoré sa uskutočnia na Kube. Kvalifikovalo sa na ne iba víťazné družstvo.
Leukos

Leukos ("Leukos") môže byť v gréckej mytológii:
Leukos môže byť aj:
Správa jaskýň Českej republiky

Správa jaskýň Českej republiky () je od 1. apríla 2006 samostatný orgán štátnej správy, ktorý po odbornej stránke spravuje všetky verejne prístupné české jaskyne.
Spadá pod ňu celkom 14 samostatných správ jaskynných systémov v Česku. Ako taká bola zriadená ako samostatný orgán štátnej správy pôsobiaci na poli ochrany prírody a krajiny. Jej riaditeľom je pán RNDr. Jaroslav Hromas. Táto štátna organizácia sa, okrem iného, ​​zaoberá evidenciou a katalogizáciou všetkých jaskýň v Česku, nachádzaním a prieskumom novoobjavených podzemných priestorov a ich ďalšou dôslednou ochranou.
Mihaela Mihai

Mihaela Mihai, vlastným menom Maria Neagu Mihaela (* 27. október 1946, Giurgiu, Rumunsko) je rumunská speváčka venujúca sa populárnej hudbe.
Životopis.
Je absolventkou Národného hudobného konzervatória (Conservatorului Naţional de Muzică) v Bukurešti, kde študovala hru na husle a klavír. Vyhrala prvú cenu na „Coupe d'Europe du Tour de Chant“ v roku 1971 v Belgicku. Hrala v rumunských celovečerných filmoch „Cartierul veseliei“ (Miesto smiechu, 1964), „Asediul“ (Obliehanie, 1970), „Bariera“ (Bariéra, 1972). Manžel Mihai Stihi. Roku 1975 uzatvára zmluvu so spoločnosťou „Phonogram“ v Paríži, kde sa aj sťahuje. Tam si vezme Francúza Maxima Dufuora, majiteľa dvoch reklamných agentúr, s ktorým má dcéru Isabelle-Marie. Roku 1990 sa vracia do Rumunska, kde je však prijatá s nepriateľstvom, tak sa vracia do Paríža. Vezme si Caisu Dumitru, veľvyslanca Rumunska v Paríži, s ktorým sa však tiež rozvedie a roku 2000 sa vracia do Rumunska. Potom sa ešte bez úspechu pokúša kandidovať za europoslankyňu za Rumunsko.
Giurgiu

Giurgiu je mesto v Rumunsku, ktoré je administratívnym centrom rovnomennej župy.
Poloha a prírodné pomery.
Mesto sa nachádza na juhu župy, ktorá sa nachádza na juhu Rumunska. Rozkladá sa na močaristých nivách Dunaja, ktorým sa tiahne hranica medzi Rumunskom a Bulharskom. Na Dunaji sú v katastri mesta štyri ostrovy, tri bez väčšieho významu, štvrtý, najväčší s významným prístavom Smarda. Na druhom brehu Dunaja sa nachádza bulharské mesto Ruse. Obe mestá spája Most priateľstva Giurgiu-Ruse, jeden z dvoch mostov medzi Rumunskom a Bulharskom.
Ekonomika a doprava.
Okrem vyššie spomenutého mostu je pre mesto z dopravného hľadiska významná železničná trať Bukurešť - Giurgiu, ktorá je prvou železničnou traťou otvorenou v Rumunsku. Giurgiu vyváža drevo, petrolej, soľ a pšenicu a dováža železo, uhlie a textílie. Významný pre mesto je Dunaj, veľkú časť príjmov predstavuje prístav na Smarde.
História.
Prvé osídlenie mesta je dokázané z obdobia Dácijskej ríše, v prvom storočí pred naším letopočtom. Mesto ako také však bolo založené až niekedy v 14. storočí, a to ako prístav na Dunaji. Často oň boli vedené vojny, ako o významný strategický bod. Striedavo bolo súčasťou Osmanskej ríše a ostatných ríš na tomto území.
Demografia.
Vývoj počtu obyvateľov
Ministerstvo životného prostredia Českej republiky

Ministerstvo životného prostredia (MŽP) je najvyšším orgánom ochrany prírody a životného prostredia v Česku.
História.
Toto ministerstvo vzniklo v roku 1990, predtým bola starostlivosť o oblasť životného prostredia rozdelená medzi ministerstvo kultúry, ministerstvo vnútra a ministerstvo lesného a vodného hospodárstva (v rámci Českej socialistickej republiky). Ministerstvo vnútra pred nežnou revolúciou nieslo krátko názov MVŽP - Ministerstvo vnútra a životného prostredia. Prvým samostatným ministrom životného prostredia bol Bedřich Moldan.
Okrem toho od roku 1990 do konca októbra roka 1992 existoval Federálny výbor pre životné prostredie (FVŽP), ktorý zanikol v súvislosti so zánikom Česko-Slovenska; prvým ministrom - predsedom FVŽP bol Josef Vavroušek.
Od začiatku roka 1993 existuje MŽP už ako centrálny orgán samostatného Česka.
V júni 2010 sa v rámci rokovaní o zložení stredopravej vlády jednalo o zrušení ministerstva a spojenie jeho agendy s inými úradmi. Kým senátor Bedřich Moldan vyjednávajúci za TOP 09 obhajoval samostatnosť ministerstva, vyjednávač Občianskej demokratickej strany Jiří Papež presadzoval spojenie ministerstiev životného prostredia, miestneho rozvoja a poľnohospodárstva. Veci verejné navrhovali spojenie agendy ministerstiev životného prostredia a poľnohospodárstva.
Poslanie.
Ministerstvo životného prostredia bolo zriadené 19. decembra 1989 zákonom SNR č.173/1989Zb. k 1. januáru 1990 ako ústredný orgán štátnej správy a orgán vrchného dozoru vo veciach životného prostredia.
Ministerstvo životného prostredia je ústredným orgánom štátnej správy pre nasledujúce oblasti:
Je tiež ústredným orgánom štátnej správy pre poľovníctvo, rybárstvo a lesné hospodárstvo v národných parkoch a ústredným orgánom štátnej správy pre štátnu ekologickú politiku.
K zabezpečeniu a kontrolnej činnosti vlády Českej republiky Ministerstvo životného prostredia koordinuje vo veciach životného prostredia postup všetkých ministerstiev a ostatných ústredných orgánov štátnej správy Českej republiky.
Rezortné organizácie.
Pre svoje potreby ministerstvo zriaďuje celú radu rezortných organizácií:
Most priateľstva Giurgiu-Ruse

Most priateľstva Giurgiu-Ruse (, ) je jeden z dvoch hraničných priechodov (mostov), spájajúcich Rumunsko a Bulharsko. Spája mestá Giurgiu (na rumunskej strane) a Ruse (na bulharskej strane). Vedie po ňom dvojpruhová cesta, železnica a chodník pre peších.
História.
Otvorený bol 20. júna 1954, projektovaný bol sovietskymi inžiniermi. Je 2 223,52 m dlhý a vo svojej dobe šlo o jedinú pevnú spojnicu medzi Rumunskom a Bulharskom, mimo pozemskej hranice na východe. Na stavbu mostu významne prispel Sovietsky zväz. Dekorácie navrhol bulharský architekt Georgij Ovčarov.
Arabské majstrovstvá vo volejbale mužov 2014

Arabské majstrovstvá vo volejbale mužov 2014 boli v poradí 19. Arabské majstrovstvá vo volejbale mužov, najvyššie volejbalové podujatie arabských krajín, ktoré organizuje Arabská volejbalová asociácia (AVA). Konali sa v meste Kuvajt City, v Kuvajte od 27. novembra5. decembra 2014, za účasti 9 tímov. Turnaja sa malo pôvodne zúčastniť až 11 družstiev, okrem zúčastnených aj (federácia zrušila účasť družstva kvôli neuskutočneniu zmeny štátnej príslušnosti niektorých naturalizovaných hráčov a aby sa tak zabránilo prípadným zlým výsledkom na tomto turnaji) a . Zápasy sa hrali v aréne "Hilal El Moteri Hall". Titul získal druhýkrát , ktorý vo finále zvíťazil nad . 
Účastníci.
 Číslo udáva umiestnenie vo svetovom rebríčku FIVB k 22. septembru 2014.
Dvorčák

Dvorčák je prírodná rezervácia ev. č. 2491 neďaleko obce Paršovice v okrese Přerov. Oblasť spravuje Agentúra ochrany prírody a krajiny ČR.
Ochrana.
Predmetom ochrany je prirodzený zmiešaný les s bohatou kvetenou.
Hustopeče - Štěrkáč

Hustopeče - Štěrkáč je prírodná pamiatka ev. č. 5845. Nachádza sa v katastrálnych územiach obcí Milotice nad Bečvou a Hustopeče nad Bečvou v okrese Přerov, v Olomouckom kraji. Oblasť spravuje Agentúra ochrany prírody a krajiny ČR.
Ochrana.
Predmetom ochrany je biotop plocháča červeného "(Cucujus cinnaberinus)" a územie je súčasne rovnomennou európsky významnou lokalitou
Hermogenes z Xanthu

Hermogenes alebo Hermogenés ("Hermogenes"/iný prepis "Hermogenés") bol osemnásobný olympijský víťaz v prvom storočí.
Hermogenes z lýkijskej obce Xanthos sa v starovekom Grécku zaradil medzi najslávnejších športovcov v bežeckých disciplínach. Olivový veniec v Olympii dobyl v behu až osemkrát. Na olympijských hrách v roku 81 bol víťazom v behu na jedno stadion, behu na dve stadiá (diaulos) a behu ťažkoodencov (hoplitodromos), roku 85 v behu na dve stadiá a behu ťažkoodencov a roku 89 zopakoval svoje víťazstvá v bežeckých disciplínach z roku 81.
Podľa starovekého autora Pausania si Hermogenes od Grékov za svoje neobyčajné bežecké schopnosti vyslúžil prezývku "Hippos" (Kôň).
Škrabalka

Škrabalka je prírodná rezervácia ev. č. 436 neďaleko obce Lipník nad Bečvou v okrese Přerov. Oblasť spravuje Agentúra ochrany prírody a krajiny ČR.
Ochrana.
Predmetom ochrany je sústava vodných tôní a slepých ramien rieky Bečvy, bohaté vtáčie hniezdiská.
Josef Luitz

Josef Luitz (* 2. august 1934, Viedeň) je rakúsky violončelista a učiteľ. Bol sólový violončelista orchestra NÖ Tonkünstlerorcherster (Dolnorakúsky orchester hudobných umelcov) a je spoluzakladateľom festivalu Internationales Kammermusikfesival Allegro Vivo (Medzinárodný festival komornej hudby).
Život.
Josef Luitz prežil svoje detstvo v Gablitzi pri Viedni. Jeho otec bol kapelník 1. hudobného spolku v Gablitzi. Vyučil sa za výrobcu hudobných nástrojov.
Po ukončení vzdelania pracoval tri roky ako nastavovač automatických sústruhov. Vo svojom voľnom čase ho vyučoval Walther Kleinecke.
Kariéru čelistu začal v orchestri NÖ Tonkünstlerorchester (Dolnorakúsky orchester hudobných umelcov), v ktorom zastával post vedúceho violončelovej skupiny. Neskôr postúpil na sólového violončelistu orchestra. Postupne prišli sólové koncerty a veľa komornej hudobnej činnosti. 
Josef Luit je ženatý s Edelgard Sonja Luitz. Má dve deti, Joachim (1967) a Angelika (1968).
Dielo.
Príspevky v knihách 
Medzi 1998 a 2007 poskytol Josef Luitz viacero rozhovorov so známymi umelcami pre Austrian Music Network.
Aeolina

Aeolina alebo eolina môže byť:
Aepinus

Aepinus, vlastným menom Franz Ulrich Theodor Hoch (* 13. december 1724, Rostock – † 10. august 1802, Tartu, Estónsko) bol nemecký fyzik, objaviteľ piezoelektrického javu v turmalíne. Pôsobil ako profesor v Berlíne a Petrohrade. Jeho najznámejším dielom je "Tentamen Theoriae Electricitatis et Magnetismi" z roku 1759.
Aequitas

Aequitas je mnohovýznamové latinské slovo označujúce slušnosť, rovnosť, či spravodlivosť. Venovali sa mu starovekí filozofi (Aristoteles), rétori (Marcus Tullius Cicero) i právnici (Paulus).
Těšice (prírodná pamiatka)

Těšice je prírodná pamiatka ev. č. 445 neďaleko obce Dolní Těšice v okrese Přerov. Oblasť spravuje Agentúra ochrany prírody a krajiny ČR.
Ochrana.
Predmetom ochrany je močaristá lúka s vlhkomilnou kvetenou. 
Prírodnú pamiatku tvoria trojramenná niva meandrujúceho Nihlovského potoka a priľahlé svahy s vlhkou lúkou a remízkou medzi Hornými a Dolnými Těšicami. Jedná sa o významný krajinotvorný prvok v poľnohospodársky intenzívne využívanej krajine.
PP Těšice má význam predovšetkým z botanického hľadiska. Brehové porasty potoka tvorí vegetácia, ktorá predstavuje zvyšky pôvodnej hájovej kveteny. Na území prírodnej pamiatky bolo pri floristickom prieskume zistených 167 druhov vyšších rastlín. Bol tu doložený výskyt troch ohrozených druhov: žltohlavu najvyššieho "(Trollius altissimus)", ľalie zlatohlavej "(Lilium martagon)" a kruštíka modrofialového "(Epipactis purpurata)".
Ďalej tu hniezdi 43 druhov vtákov a územie je loviskom mnohých ďalších (napr. Bocian biely). Vyskytujú sa tu tiež ohrozené druhy obojživelníkov a plazov (slepúch lámavý, užovka obojková, ropucha bradavičnatá a ďalšie).
Majstrovstvá Juhovýchodnej Ázie vo florbale 2014

Majstrovstvá Juhovýchodnej Ázie vo florbale 2014 boli prvé Majstrovstvá Juhovýchodnej Ázie vo florbale, ktoré organizuje Ázijsko-oceánska florbalová konfederácia (AOFC). Konali sa od 18.21. decembra 2014 v Singapure, za účasti 4 mužských a 4 ženských tímov. Medzinárodnú premiéru zaznamenali obe družstvá Filipín a družstvo mužov Indonézie. Všetky zápasy sa hrali v aréne Hougang Sports Hall. V kategórii mužov aj žien zvíťazili domáce družstvá Singapuru, ktoré vo finále vyhrali nad Malajziou.
Turnaj mal slúžiť ako príprava pred blížiacimi sa Hrami Juhovýchodnej Ázie, ktorých florbalový turnaj bude opäť súčasťou.
Účastníci.
Pozn: Číslo v zátvorke udáva umiestnenie v aktuálnom medzinárodnom rebríčku IFF v decembri 2014.
Marc-André ter Stegen

Marc-André ter Stegen (* 30. apríl 1992, Mönchengladbach, Nemecko) je nemecký futbalový brankár, ktorý hrá za španielsky tím FC Barcelona a Nemecký národný tím. 
Po štyroch sezónach v Bundeslige za Borussiu Mönchengladbach, kde odohral 108 ligových stretnutí, prestúpil za 12 miliónov € v roku 2014 do FC Barcelony. Hneď v prvej sezóne vyhral treble, keď chytal v Copa del Rey a Lige Majstrov. 
Ter Stegen reprezentuje Nemecko od mládežníckych kategórii. Debut v seniorskom tíme si odbil v roku 2012. Bol súčasťou tímu na Majstrovstvách Európy 2016 na Pohári Konfederácii 2017 a na Majstrovstvách sveta 2018. 
Klubová kariéra.
Marc-André ter Stegen je odchovancom nemeckého klubu Borussia Mönchengladbach, kde v A-tíme sa prvýkrát objavil počas sezóny 2010/11. V januári 2014 bolo jeho meno spojované s prestupom do slávneho katalánskeho veľkoklubu FC Barcelona, kam nakoniec po skončení sezóny 2013/14 prestúpil. Podpísal päťročný kontrakt.
Reprezentačná kariéra.
Reprezentoval Nemecko v mládežníckych kategóriách.
V A-mužstve Nemecka debutoval 26. mája 2012 v priateľskom zápase proti Švajčiarsku, kde inkasoval 5 gólov (prehra 3:5).
Oceánska kvalifikácia na Majstrovstvá sveta v softbale mužov 2015

Oceánska kvalifikácia na Majstrovstvá sveta v softbale mužov 2015 bola oceánska kontinentálna kvalifikácia na 14. Majstrovstvá sveta 2013 v softbale mužov, ktorú organizovala Oceánska softbalová konfederácia (OSC). Konala sa v Aucklande, konkrétne na predmestí "Albany", na Novom Zélande od 12.13. decembra 2014, za účasti 3 tímov. Zápasy sa hrali na štadióne Rosedale Park s kapacitou 3 500 divákov. Kvalifikáciu vyhrala a z druhého miesta postúpil na MS aj domáci .
Nikostratos

Nikostratos ("Nikostratos") môže byť:
Malá Kobylanka

Malá Kobylanka je prírodná rezervácia ev. č. 232 neďaleko obce Hranice v okrese Přerov. Oblasť spravuje Agentúra ochrany prírody a krajiny ČR.
Ochrana.
Predmetom ochrany je zalesnený vápencový pahorok s pôvodným porastom a jeho krajinný ráz. Lokalita je samostatnou enklávou v poľnohospodársky využívanej krajine. Okrem iných tu rastú áron karpatský východný "(Arum alpinum besseranum)", čistec alpínsky "(Stachys alpina)" a konvalinka voňavá "(Convallaria majalis)".
Ivan Rakitić

Ivan Rakitić (* 10. marec 1988, Rheinfelden, Švajčiarsko) je chorvátsky futbalový stredopoliar a reprezentant, ktorý v súčasnosti pôsobí v klube FC Sevilla.
Klubová kariéra.
Ivan Rakitić sa narodil 10. marca 1988 v meste Rheinfelden chorvátskym rodičom. Keď mal 16 rokov, začali si ho všímať poprední európski skauti, ktorí obdivovali jeho potenciál. Sám hráč sa však so svojou rodinou rozhodol zostať v Bazileji, kde dal prednosť častejším štartom v nižšej lige. Pôsobil v kluboch ako FC Bazilej, FC Schalke 04 a Sevilla FC. Vrchol kariéry dosiahol v drese FC Barcelona, v súčasnosti je späť v radoch FC Sevilla.
Osobný život.
Jeho otec Luka je spoločne so svojou rodinou pôvodne zo Sikirevci (Chorvátsko). Matka má korene v bosnianskom meste Žepče. Má jedného staršieho brata, Dejana, ktorého meno nájdeme vytetované na pravej ruke hráča.
V apríli 2013 sa Rakitić oženil po dvojročnom vzťahu s Raquel Mauriovou a v júli sa im narodila dcéra Althea.
Úspechy.
FC Barcelona 
Výhra ligy majstrov 2014/15
Majstrovstvá Ázie v softbale mužov 2014

Majstrovstvá Ázie v softbale mužov 2014 boli v poradí 10. Majstrovstvá Ázie v softbale mužov, ktoré organizuje Ázijská softbalová konfederácia (SCA). Konali sa v meste Singapure v dňoch od 16.20. decembra 2014, za účasti 6 tímov. Pôvodne mali turnaj organizovať Filipíny. Singapur bol organizátorom ázijského šampionátu mužov prvýkrát a bola to po Japonsku a Filipínach iba tretia krajina, ktorá ho organizovala. Všetky zápasy sa hrali na štadióne Kallang Softball Diamond Stadium, ktorý je súčasťou športového komplexu Kallang Sport Complex. Titul siedmykrát (šiestykrát po sebe) získalo , ktoré vyhralo všetkých 7 zápasov a vo finálovom zápase zvíťazilo nad .
Tieto majstrovstvá Ázie zároveň slúžili ako kvalifikáčné podujatie ázijských družstiev na Majstrovstvá sveta 2015, ktoré sa uskutočnia na Kanade. Kvalifikovali sa na ne 3 najlepšie družstvá.
Demilitarizácia

Demilitarizácia alebo odzbrojenie je úplné alebo čiastočné zrušenie ozbrojených síl, opevnení alebo určitých druhov zbraní na celom alebo čiastočnom území štátu.
Demilitarizácia môže byť:
Demilitarizovaný môže byť štát, jeho časť, medzinárodné územie (Antarktída) alebo kozmický priestor.
Laniakea

Laniakea je superzhluk galaxií, ktorá je domovom Mliečnej cesty, Slnečnej sústavy a Zeme. Patrí medzi najväčšie štruktúry v známom vesmíre. Definoval ju v roku 2014 tím astronóma Brenta Tullyho z Havajskej univerzity v Honolulu, ktorý pri tom využil databázu vzdialeností a pohybov viac ako 8 000 galaxií Cosmicflows-2. Tím využil pozorovanú rýchlosť pohybu jednotlivých galaxií a odpočítal od nich odhadnutú priemernú rýchlosť rozpínania vesmíru. Zvyšná rýchlosť potom vyjadrovala pôsobenia gravitačnej sily na galaxie. Tully a jeho tím tieto hodnoty prepočítali do trojrozmerného modelu hlbokého vesmíru s vyjadrením hustoty galaxií a ich pohybom. Názov pochádza z havajčiny a znamená "nesmierne nebesá."
Miestna superkopa galaxií je podľa tohto modelu iba výbežkom Laniakey. Laniakea meria naprieč 520 miliónov svetelných rokov a obsahuje hmotu zodpovedajúcu 100 biliardám Sĺnk. Zahŕňa približne 100 tisíc galaxií, z ktorých prakticky všetky plynú k jednej oblasti, ktorá má v tejto časti vesmíru najväčšiu gravitačnú príťažlivosť - k Veľkému atraktoru, ktorý leží v smere Centaura a Hydry.
Pozorovateľný vesmír

Pozorovateľný vesmír je definovaný ako guľa, v ktorej strede je planéta Zem a jej polomer je udávaný vzdialenosťou k najvzdialenejšiemu pozorovateľnému objektu. Túto vzdialenosť v súčasnosti určujú schopnosti Hubbleovho vesmírneho teleskopu. Observatórium bolo od svojho vypustenia v roku 1990 trikrát aktualizované a jeho schopnosti naďalej vylepšené až k limitu, ktorý poskytuje veľkosť zrkadla v srdci teleskopu. V roku 2001 prezentovali vedci NASA doposiaľ najvzdialenejšie pozorovaný objekt; natiahli tak polomer pozorovateľného vesmíru na 13,2 miliardy svetelných rokov.
Hubblovo extrémne hlboké pole predstavuje najvzdialenejšie pozorovanú oblasť, ktorú vyfotografoval Hubblov vesmírny ďalekohľad. Fotografia je zložená zo snímok od roku 2002 do roku 2012 a je na nej zachytený najvzdialenejší ľuďmi pozorovaný objekt vo vesmíre, galaxia UDFj-39546284, podľa astronómov NASA je vzdialená 13,2 miliardy svetelných rokov od Zeme.
Velká Kobylanka

Velká Kobylanka je prírodná rezervácia ev. č. 493 neďaleko obce Hranice v okrese Přerov. Oblasť spravuje Agentúra ochrany prírody a krajiny ČR.
Ochrana.
Predmetom ochrany je zvyšok dubohrabového a suťového lesného spoločenstva na vápencovom podloží .
Poloha Zeme vo vesmíre

Naše znalosti pozície Zeme vo vesmíre sa zlepšili vďaka 400 rokom pozorovania pomocou teleskopov, a v poslednom storočí sa značne zväčšili. Spočiatku sa verilo, že je Zem stredom vesmíru, ktorý sa skladal iba z planét viditeľných holým okom (t.j. všetky okrem Neptúna a Uránu) Po prijatí heliocentrizmu v 17. storočí sa vďaka pozorovaniam Williama Herschela a iných dokázalo, že naše Slnko leží vo veľkom disku galaxii v ktorom sú hviezdy nie nepodobné nášmu Slnku. Do 20. storočia sa dokázalo pomocou pozorovaní špirálových galaxií, že naša galaxia je len jedna z miliárd iných v rozpínajúcom sa vesmíre, kde sú galaxie zoskupené do kôp galaxií a tie potom do nadkôp. Okolo 21. storočia sa celková štruktúra viditeľného vesmíru stávala čistejšia, keď sa nadkopy formovali do veľkých sieťovitých vlákien, medzi ktorými vzniká prázdny priestor. Nadkopy, vlákna a prázdny priestor sú najpravdepodobnejšie najväčšie súvislé štruktúry, ktoré vo vesmíre existujú. Vo veľkom meradle (cez 1000 megaparsekov) sa vesmír stáva homogénny v tom zmysle, že všetky jeho časti majú priemerne rovnakú hustotu, zloženie a štruktúru. V tomto meradle sa stáva otázka ohľadom pozície Zeme bezvýznamnou, a je tu podľa niekoľkých teórií možnosť existencie multiverza.
Kvalifikácia na Majstrovstvá sveta v póle mužov 2015

Kvalifikácia na Majstrovstvá sveta v póle mužov 2015 bola kvalifikačná súťaž na Majstrovstvá sveta 2015, ktoré sa uskutočnia v Čile. Kvalifikáciu organizuje Medzinárodná federácia póla (FIP). Zúčastnilo sa jej 13 družstiev, rozdelených do 4 geografických zón, ktoré súťažili o 4 ostupové miesta na záverečný turnaj. Kvalifikácia prebiehala od 24. septembra do 14. decembra 2014.
Istanbulské metro

Metro v Istanbule tvorí v súčasnosti deväť prevádzkovaných podzemných liniek (nezahŕňajúc ľahké metro). Prevádzkovateľom je spoločnosť İstanbul Ulaşım A.Ş.
Vznik a vývoj.
Prvá podzemná dráha.
Hoci prvý úsek podzemnej dráhy (dnes známy ako Tünel) bol v meste otvorený už v 19. storočí, krátko po londýnskom metre, išlo len o veľmi krátku trasu s dvoma stanicami a vozmi, ktoré ťahali kone. Postavil ju Francúz Henri Gavand medzi rokmi 1867 a 1875; spojila dve štvrte na povrchu, oddelené prudkým stúpaním. Roku 1910 bola trať elektrifikovaná a v roku 1939 znárodnená.
Moderné metro.
Výstavba prvej linky metra v modernom štýle sa začala v roku 1991 a prvý úsek medzi stanicami Taksim a 4 Levent bol – síce s meškaniami, ale nakoniec predsa len – otvorený 16. septembra 2000. Vo všetkých staniciach boli umiestnené eskalátory (celkom ich je 87) a tiež výťahy pre hendikepovaných. Vlaky, ktoré sú tu v prevádzke, sú francúzskej výroby od firmy GEC-Alstom. Tunely aj stanice sú hĺbené. Stanice majú jednotný vzhľad, na ich odlíšenie boli použité rozdielne farby. Nástupištia sú dlhé 100-180 m, rozchod koľají je 1435 mm. Metro má odolať zemetraseniu so silou 9 stupňov Richterovej stupnice.
Ďalší rozvoj.
Linka metra M2 sa v rokoch 2005 a 2006 predlžovala, a to ako južným, tak aj severným smerom. Na juhu vstupuje pod staré mesto a je ukončená v stanici Yenikapı, prestupovou stanicou s trasou ľahkého metra. 
Zlatý roh prekonáva po moste. Na severe sa linka predlžuje o dve stanice, konečnou sa tak stane stanica Hacıosman. 
V neskorších rokoch nastáva prudký rozvoj a výstavba liniek, na európskej aj na ázijskej strane Bosporu. Na ázijskej strane sú to linky M4 a M5. Zaujímavé na linke M5 (od 2017) je že, disponuje vlak. súpravami bez vodiča.
Tünel

Tünel, oficiálne linka F2 Karaköy – Beyoğlu je krátka linka metra v Istanbule, v Turecku. Ide o historickú podzemnú lanovú dráhu pohybujúcu sa na gumených kolesách. Má iba dve stanice a dlhá je celkom . Tunel je druhým najstarším systémom podzemnej dráhy na svete po londýnskom metre (1863) a zároveň najstaršou stále fungujúcou podzemnou lanovou dráhou v kontinentálnej Európe.
Opis.
Tünel pozostáva z murovaného tunelu dlhého, širokého a vysokého. Na každom konci má jednu stanicu, pričom horná je o vyššie položená ako tá spodná.
Sklon tunela sa mení podľa vzdialenosti od spodnej stanice od 2 do 15 percent. Pôvodne bol postavený ako dvojkoľajný, po zmodernizovaní má jednu koľaj s Abtovou výhybňou uprostred, kde sa vozne míňajú.
V roku 2007 bola uvedená do prevádzky ďalšia generácia vozidiel s maximálnou kapacitou 170 cestujúcich. Cestovná rýchlosť je . Jazda medzi stanicami trvá minútu a pol, na vlak sa čaká dve minúty.
Aj dnes je Tünel využívaný, nie však toľko ako predtým; pohodlnejšie je teraz cestovanie autobusmi alebo moderným metrom. Linku využíva približne 5,4 milióna cestujúcich ročne.
Dejiny.
Dráhu vyprojektoval francúzsky inžinier Henri Gavand v roku 1867; o dva roky neskôr, 6. novembra 1869 dostal povolenie od samotného Sultána Abdula Azíza. Po zabezpečení financovania stavby sa začalo 30. júna 1871 kopať; o tri roky, 5. mája 1874 boli stavebné práce ukončené.
Tunel bol slávnostne otvorený pre verejnosť 18. januára 1875 na zabezpečenie lepšieho spojenia medzi istanbulskými štvrťami Pera a Galata, ktoré sa nachádzajú na sever od Zlatého rohu. Mnoho ľudí predtým pracovalo práve vo štvrti Galata a žilo na kopci v Pera. So svojím prevýšením okolo im skrátil namáhavú chôdzu. 
Stanice Galata a Pera boli premenované a v súčasnosti dolná stanica nesie názov Karaköy a horná Beyoğlu.
Linka bola v roku 1971 elektrifikovaná a zároveň boli nahradené drevené dvojvozové súpravy za nové vozidlá kovovej konštrukcie premávajúce na gumených kolesách po betónovom povrchu.
Týn nad Bečvou (prírodná pamiatka)

Týn nad Bečvou je prírodná pamiatka ev. č. 5719 neďaleko rovnomennej obce Týn nad Bečvou v okrese Přerov. Oblasť spravuje Agentúra ochrany prírody a krajiny ČR.
Ochrana.
Predmetom ochrany v lokalite je kotúľka štíhla "(Anisus vorticulus)". Jedná se o jednu z dvoch lokalít výskytu na strednej Morave a jednu z desiatich v Česku.
Prírodná pamiatka Týn nad Bečvou sa prekrýva s európsky významnou lokalitou CZ0713391 Týn nad Bečvou.
Přestavlcký les

Přestavlcký les je prírodná pamiatka ev. č. 5731 neďaleko obcí Přestavlky, Stará Ves a Dobrčice v okrese Přerov. Oblasť spravuje Agentúra ochrany prírody a krajiny ČR.
Ochrana.
Predmetom ochrany sú zachované porasty karpatských dubohrabín so zvyškami ovsíkových lúk obklopené kultúrnou krajinou. Môžeme tu nájsť lipu malolistú "(Tilia cordata)", častá je aj breza previsnutá "(Betula pendula)" a dub zimný "(Quercus petraea)", menej sa vyskytuje hrab obyčajný "(Carpinus betulus)" a dub letný "(Quercus robur)".
Eva Vrchlická

Eva Vrchlická, vlastným menom Eva Frídová (* 6. marec 1888, Praha† 18. júl 1969, Praha) bola česká herečka, prekladateľka, publicistka, dramatička, poetka a spisovateľka, dcéra básnika a spisovateľa Jaroslava Vrchlického, dlhoročná členka činohry Národného divadla v Prahe (1913 až 1959 s nútenou prestávkou z rasových dôvodov 1942-1945). Jej tretím a posledným manželom bol významný český prekladateľ zo známej umeleckej rodiny Erik Adolf Saudek.
Život.
Získala herecké školenie u Eduarda Vojana, Marie Hübnerovej a Ludmily Danzerovej. V roku 1908 nastúpila do divadla Uranie, v roku 1910 odišla do Národného divadla v Brne a v roku 1911 nastúpila u Jeřábkovej divadelnej spoločnosti, z ktorej prešla rovno do Národného divadla v Prahe.
Bola literárno činná ako publicistka, autorka memoárovej literatúry, beletrie, próz pre deti a mládež aj poézie inšpirovanej divadlom, prekladala z nemčiny a ruštiny. Jej najznámejším literárnym dielom je kniha prerozprávaných príbehov z diel Williama Shakespeara "Z oříšku královny Mab".
Immigrant Song

„Immigrant Song“ je skladba anglickej rockovej skupiny Led Zeppelin. Skladba je postavená na opakujúcom sa riffe a jej text odkazuje na Nórsku mytológiu. Skladba pochádza z ich tretieho štúdiového albumu "Led Zeppelin III" a bola vydaná ako singel a dosiahla vysoké pozície v hudobných rebríčkoch.
Kompozícia.
Skladba začína nariekajúcim krikom Roberta Planta a je postavená na opakujúcom sa staccato riffe, ktorý hrá gitarista Jimmy Page, basgitarista John Paul Jones a bubeník John Bonham. skladba je hraná v tónine Fis mol v strednom tempe 112 úderov za minútu. Albumová verzia obsahuje slabý sykot na začiatku, ktorý je na singlovej verzii orezený. Tento sykot je spätná väzba z ozveny.
Majstrovstvá Južnej Ameriky CSFS vo futsale 2014

Majstrovstvá Južnej Ameriky CSFS vo futsale 2014 boli v poradí 14. Majstrovstvá Južnej Ameriky CSFS vo futsale AMF, ktoré organizuje Juhoamerická futsalová konfederácia (CSFS) v spolupráci so Svetovou futsalovou asociáciou (AMF). Konali sa od 17.21. decembra 2014 v Cali, v Kolumbii, za účasti 8 mužských tímov. Kolumbia bola organizátorom juhoamerického šampionátu druhýkrát, keď hostila turnaj v roku 1979, v Bogote. Zápasy sa odohrali v aréne: Coliseo Evangelista Mora. Titul získalo domáce družstvo , ktoré vo finále zvíťazilo nad . Bronzovú medailu získala .
Tento turnaj zároveň slúžil ako kvalifikačné podujatie juhoamerických a karibských družstiev na Majstrovstvá sveta AMF 2015, ktoré sa uskutočnia v Bielorusku. Turnaja sa nezúčastnila trojica družstiev, ktorá už mala miesto na MS 2015 zabezpečené: , a . Pôvodne sa všetky 3 družstvá mali zúčastniť Juhoamerickej kvalifikácie na MS 2015, ktorú malo organizovať kolumbijské mesto Montería v dňoch od 2.7. decembra 2014. Malo sa súťažiť o 5 postupových miest.
Nikostratos z Aig

Nikostratos ("Nikostratos") bol dvojnásobný olympijský víťaz v prvom storočí.
Nikostratos z kilíkijskej obce Aigai zvíťazil na olympijských hrách v roku 37 v zápasení a pankratiu. Staroveký autor Pausanias uvádza, že ako malé dieťa bol unesený z váženej rodiny frýgskeho mesta Primnéssos a predaný v prímorskom meste Aigai. Keď dospel, stal sa z neho slávny športovec, ktorý víťazil v zápase a pankratiu na mnohých hrách.
Výnimočné fyzické zdatnosti Nikostrata vyzdvihuje aj jeho súčasník, slávny rímsky rečník Quintilianus v dochovanom písomnom diele "Institutio Oratoria".
Přemek Podlaha

PhDr. Přemek Podlaha, CSc. (* 13. jún 1938, Praha† 23. december 2014, Praha) bol český moderátor a publicista.
Život.
Vyštudoval novinárstvo na Filozofickej fakulte Karlovej univerzity v Prahe (promoval v roku 1962).
V 60. rokoch 20. storočia začínal v poľnohospodárskej redakcii Československej televízie, kde uvádzal pravidelný televízny program "Zemědělský magazín". Od roku 1975 spolumoderoval televíznu súťaž "Deset stupňů ke zlaté" a vykonával tu ďalšiu pravidelnú záhradkársku, hubársku a poľnohospodársku osvetu.
Českým televíznym divákom je veľmi dobre známy predovšetkým ako autor a moderátor populárnych televíznych relácií "Receptář" vysielaných najprv v Československej televízii (od roku 1987), následne v Českej televízii a od roku 2001 v Televízii Prima. Napriek zdravotným ťažkostiam ho moderoval až do júna 2014.
Zomrel po dlhej ťažkej chorobe 23. decembra 2014 v Prahe.
Európska kvalifikácia na Majstrovstvá sveta AMF vo futsale mužov 2015

Európska kvalifikácia na Majstrovstvá sveta AMF vo futsale mužov 2015 bola európska kontinentálna kvalifikácia mužov o postup na Majstrovstvá sveta AMF 2015. Organizovala ju Európska futsalová únia (UEFS). Zúčastnilo sa jej 5 družstiev, ktoré súťažili 2 postupové miesta na záverečný turnaj, ktorý sa uskutoční v Bielorusku. Kvalifikácia prebehla v dňoch od 29. septembra3. októbra 2014 v Lloret de Mar, v Katalánsku. Turnaj sa skladal iba z jednej päťčlennej skupiny bez nasledovných vyraďovacích zápasov. Zápasy sa odohrali v aréne Pavilion El Moli s kapacitou 572 divákov. 
Priamy postup.
Z Európy si na základe umiestnenia z Majstrovstiev Európy UEFS 2014 zabezpečili priamu účasť 4 družstvá + organizátor MS 2015:
Účastníci.
Pozn: V zátvorke je uvedené umiestnenie v európskom rebríčku UEFS v decembri 2013.
Konečné poradie.
Pozn: Ešte po vyžrebovaní skupín na MS 2015 nebolo vyriešené, ktoré družstvo ako posledné sa zúčastní turnaja: Francúzsko alebo .
Medzinárodná rada pre pamiatky a sídla

Medzinárodná rada pre pamiatky a sídla (, odtiaľ skratka ICOMOS) je medzinárodná organizácia, ktorá sa zaoberá ochranou kultúrneho dedičstva po celom svete. Organizácia bola založená v roku 1965, pričom popud pre jej vznik bol daný už Benátskou chartou z roku 1964. ICOMOS sídli v Paríži a ohľadom Svetového dedičstva je hlavným poradným orgánom UNESCO.
Majstrovstvá Južnej Ameriky CSFS vo futsale

Majstrovstvá Južnej Ameriky CSFS vo futsale je najvyššie juhoamerické podujatie národných družstiev vo futsale AMF, ktoré riadi Juhoamerická futsalová konfederácia (CSFS) v spolupráci so Svetovou futsalovou asociáciou (AMF). Je to zároveň najstaršie medzinárodné futsalové podujatie. Jeho história siaha do roku 1965, kedy sa v Paraguaji konali prvé majstrovstvá Južnej Ameriky. Dlho prebiehalo nepravidelne a iba v mužskej kategórii, od roku 2015 sa organizujú už aj ženské turnaje. Najviac víťazstiev (10) dosiahlo družstvo .
Majstrovstvá Južnej Ameriky tiež môžu slúžiť ako kvalifikácia na majstrovstvá sveta AMF.
Panamerické majstrovstvá vo futsale

Panamerické majstrovstvá vo futsale boli najvyššie panamerické podujatie národných družstiev vo futsale AMF, ktoré riadila Panamerická futsalová konfederácia (CPFS) v spolupráci so Svetovou futsalovou asociáciou (AMF). Do roku 1990, kedy vznikla CPFS, podujatie organizovala "Medzinárodná futsalová federácia" (FIFUSA), dnešná AMF. História podujatia siaha do roku 1980, kedy sa v Mexiku konali prvé panamerické majstrovstvá. Tie prebiehali s 3-ročnou periodicitou a iba v mužskej kategórii. Posledný turnaj sa konal v roku 1999, v Paraguaji.
V roku 1991 sa uskutočnil prvý a zároveň posledný panamerický futsalový turnaj pod záštitou Medzinárodnej futbalovej federácie (FIFA). Konal sa v Brazílii a zúčastnilo sa ho 5 družstiev.
Vlkoš - statek

Vlkoš - statek je prírodná pamiatka ev.č.5852 v obci Vlkoš v okrese Přerov. Pamiatku spravuje Agentúra ochrany prírody a krajiny ČR
Ochrana.
Predmetom ochrany je regionálne významná kolónia netopiera brvitého "(Myotis emarginatus)" v povalových priestoroch stodoly.
V oboře

V oboře je prírodná pamiatka ev. č. 484 neďaleko obce Hranice v okrese Přerov. Oblasť spravuje Agentúra ochrany prírody a krajiny ČR.
Ochrana.
Predmetom ochrany je pôvodný porast, rastliny a fauna.
Mofeta

Mofeta je výron suchého oxidu uhličitého o teplote nižšej ako 100 °C (najčastejšie 20-30 °C) z puklín na zemský povrch. Väčšinou ide o sprievodný jav vulkanickej činnosti alebo prejav postvulkanickej činnosti. Zaznamenaná bola aj prítomnosť metánu, sírovodíka alebo hélia.
Ak preniká CO2 v bahnitom teréne, vzniká tlakom plynu mofetový kráter. V prípade, že CO2 prebubláva vodou, môže pri dostatočnom tlaku dôjsť k vytvoreniu kráterovému valu (s výškou niekoľko cm, vzácnejšie do 1 m), tvoreného travertínom alebo pramenitom. Ak príde k pohlteniu plynu studenými vodami, môžu vznikať kyselky (Karlovy Vary). Ak je prívodný kanál dostatočne stabilný, za určitých predpokladov môže dochádzať k vzniku studeného gejzíru.
V prípade, že sa mofeta nachádza v terénnej depresii, dochádza (najmä v ranných hodinách) k hromadeniu CO2, ktorý môže spôsobiť smrť menších živočíchov, pri väčšej koncentrácii i človeka. Pri prieskume Zbrašovských aragonitových jaskýň takto zahynul jeden z ich objaviteľov Čeněk Chromý.
Kamenice (prírodná pamiatka)

Kamenice je prírodná pamiatka ev. č. 156 neďaleko obce Turovice v okrese Přerov. Oblasť spravuje Agentúra ochrany prírody a krajiny ČR.
Ochrana.
Predmetom ochrany je rastlinstvo lokality.
Zoznam chránených území v okrese Olomouc

Toto je zoznam chránených území v okrese Olomouc aktuálny k júnu roku 2020, v ktorom sú uvedené chránené územia v oblasti okresu Olomouc.
Malé laguny

Malé laguny je prírodná pamiatka ev. č. 3419 v katastrálnom území mesta Přerov v okrese Přerov. Oblasť spravuje Agentúra ochrany prírody a krajiny ČR.
Ochrana.
Predmetom ochrany je vodný a mokraďový biotop v prímestskej krajine, refúgium vzácnych a osobitne chránených druhov živočíchov.
Panamerická futsalová konfederácia

Panamerická futsalová konfederácia (, skr. CPFS alebo PANAFUTSAL) je strešná organizácia pre panamerický futsal (sálový futbal). V roku 2014 združovala 17 národných futsalových federácií. Svoje ústredie má v Bogote a na jej čele stojí Paraguajčan Rolando Alarcón Ríos. CPFS je členskou konfederáciou Svetovej futsalovej asociácie (AMF), ktorej bola aj spoluzakladateľom.
Dejiny.
CPFS vznikla 25. septembra 1990 v Bogote, v Kolumbii a založilo ju 9 krajín: Argentína, Bolívia, Kolumbia, Kostarika, Mexiko, Paraguaj, Portoriko, Uruguaj a Venezuela. V roku 1993 boli schválené a notársky overené stanovy konfederácie. Od roku 1990 prevzala po "Medzinárodnej futsalovej federácii" (FIFUSA, dnešná AMF) organizovanie panamerických majstrovstiev, ktoré v roku 1999 aj ukončila. V roku 2000 začala rokovať s FIFA v snahe zjednotiť oba futsalové športy. Keďže FIFA chcela mať plnú kontrolu nad športom a Medzinárodný olympijský výbor (MOV) uznal FIFA-u ako jediný subjekt pre organizovanie futsalových súťaží, spoločná dohoda sa nepodarila. Preto CPFS, Európska futsalová únia a Juhoamerická futsalová konfederácia v roku 2002 spoluzaložili Svetovú futsalovú asociáciu (AMF) ako nástupcu slabnúcej federácie FIFUSA.
Nad kostelíčkem

Nad kostelíčkem je prírodná pamiatka ev. č. 270 neďaleko obce Hranice v okrese Přerov. Oblasť spravuje Agentúra ochrany prírody a krajiny ČR.
Ochrana.
Predmetom ochrany je kvetena, fauna a krasové javy na lokalite.
Lhotka u Přerova

Lhotka u Přerova je prírodná pamiatka ev. č. 210 neďaleko obce Lhotka v okrese Přerov. Oblasť spravuje Agentúra ochrany prírody a krajiny ČR.
Ochrana.
Predmetom ochrany je skalnatá stráň s drobným živočíšstvom a výskytom teplomilnej vegetácie.
Škrapové pole

Škrapové pole (angl. karren field, franc. champ des lapiés, nem. Karrenfeld) je plošný skalný povrchový krasový útvar. V. Panoš (2001) škrapové pole charakterizuje ako "časť skalného povrchu rozpustných hornín rozčleneného do škrapov rozpustnou činnosťou zrážkových vôd a vôd z topenia snehu". Typické škrapové pole sa nachádza pri obci Kečovo v JZ časti Slovenského krasu (Kečovské škrapy), takisto pri Domici, kde však už podlieha silnej vegetačnej sukcesii. Viac ako 1 m vysoké škrapy sa nachádzajú v škrapovom poli v masíve Magas-tető na planine Alsó-hegy v Maďarsku a taktiež pri Silickej Brezovej. Škrapové pole s osobitou morfológiou a vývojom sa nachádza v masíve Lüd-bükk na Silickej planine.
Podľa "pokrytosti skalného povrchu" podľa V. Panoša (2001) rozlišujeme:
Lesy u Bezuchova

Lesy u Bezuchova je prírodná pamiatka ev. č. 5732 neďaleko obcí Pavlovice u Přerova, Kladníky a Bezuchov v okrese Přerov. Oblasť spravuje Agentúra ochrany prírody a krajiny ČR.
Ochrana.
Predmetom ochrany sú spoločenstvá významné z hľadiska európskeho spoločenstva – prírode blízke ekosystémy západo-karpatských a polonských dubohrabín, údolných jaseňo-jelšových luhov a extenzívnych mezofilných ovsíkových lúk.
Juhoamerická futsalová konfederácia

Juhomerická futsalová konfederácia (, skr. CSFS) je strešná organizácia pre juhoamerický futsal (sálový futbal). Je to zároveň najstaršia medzinárodná futsalová organizácia na svete. V roku 2014 združovala 10 národných futsalových federácií. Svoje ústredie má v Asuncióne, v Paraguaji a na jej čele stojí od roku 2014 Uruguajčan Mario Gimenez. CSFS je členskou konfederáciou Svetovej futsalovej asociácie (AMF), ktorej bola aj spoluzakladateľom.
Dejiny.
CSFS bola založená v roku 1964 v Asuncióne a založili ju 4 krajiny: Argentína, Brazília, Paraguaj a Uruguaj. Od nasledujúceho roku začala organizovať vrcholné podujatie národných družstievMajstrovstvá Južnej Ameriky. V roku 1971 bola jednou zo zakladeľov celosvetovej futsalovej organizácie"Medzinárodnej futsalovej federácie (FIFUSA)". V tom istom roku usporiadala aj prvý kontinentálny šampionát juniorov. V roku 2002 sa CSFS, Európska futsalová únia a Panamerická futsalová konfederácia stali spoluzakladateľmi Svetovej futsalovej asociácie (AMF), ako nástupcu federácie FIFUSA.
Soudkova štola

Soudkova štola je prírodná pamiatka ev. č. 5655 neďaleko obce Olšovec v okrese Přerov. Oblasť spravuje Agentúra ochrany prírody a krajiny ČR.
Ochrana.
Predmetom ochrany je biotop netopierov, najmä podkovára krpatého "(Rhinolophus hipposideros)".
Medzevská pahorkatina

Medzevská pahorkatina je geomorfologický podcelok Košickej kotliny. Rozprestiera sa južne od Volovských vrchov medzi Košicami, Medzevom a Moldavou nad Bodvou.
Polohopis.
Územie zaberá mierne zvlnenú severozápadnú časť kotliny na hornom toku riek Bodva, Ida a ich prítokov. Na severovýchode sa pahorkatiny dotýka Hornádske predhorie (podcelok Čiernej hory), severne ležia Volovské vrchy s podcelkami Kojšovská hoľa, Holička a Pipitka. Na západe susedí Jasovská planina (podcelok Slovenského krasu) a južným smerom pokračuje Košická kotlina podcelkom Košická rovina.
Geológia.
Zvlnený, mäkký, málo rozčlenený reliéf popretkávaný menšími tokmi S-J smeru sa tu vytvoril na predkvartérnych a kvartérnych pokryvných útvaroch. Zaujímavú časť "Medzevskej pahorkatiny" tvorí relatívne ploché, len niekoľko desiatok metrov nad alúvium vyzdvihnuté a málo rozčlenené územie západne od rieky Bodva medzi Jasovom a Moldavou nad Bodvou v Košickej kotline. Jeho južnú časť od Jasovskej planiny geomorfologicky oddeľuje potok Sór (čítaj Šór). Geologicky pahorkatinu v týchto častiach buduje strednotriasový wettersteinský vápenec. V nadloží ho však prekrývajú pestré íly, štrky a piesky poltárskeho súvrstvia neogénneho veku a pleistocénne deluviálne sedimenty würmského veku (porovnaj J. Mello et al, 1996), a preto sa na jeho povrch prakticky neinterpretuje pestrý svet endokrasu, ktorý sa ukrýva v útrobách. V masíve tejto časti Medzevskej pahorkatiny dnes poznáme vyše 50 jaskýň rôznych morfologických typov, ktoré prekonali rôzny speleogenetický vývoj (jaskynná sústava Jasovskej jaskyne, Moldavská jaskyňa, Mníchova diera, Helena, Matejova jaskyňa, Jazvečí hrad). 
Východné stráne ukláňajúce sa do doliny Bodvy, ktorú kontroluje významná geologická štruktúra S-J vergencie, pokrývajú listnaté lesy so zastúpením duba, hrabu, lipy a borovice. V južnej a severnej časti v svahoch vystupuje geologické podložie (vápence), centrálna časť svahov je prekrytá svahovinami. Plošina pahorkatiny západne od Bodvy sa vzhľadom na prítomný geologický podklad poľnohospodársky intenzívne využíva. V okrajovej časti v severnej a SV časti tohto územia sa nachádzajú ponory (napr. "Sellyedés", "Gazka"), ktoré komunikujú s rozľahlými jaskynnými sústavami.
Doprava.
Okrajová časť Košickej kotliny s pomerne riedkym osídlením v centrálnej oblasti má komunikácie lokálneho významu. Z Košíc do Medzeva vedie cesta II/548, z Moldavy nad Bodvou do Jasova vedie západným okrajom cesta II/550. V jej blízkosti je trasovaná i železničná trať Moldava nad Bodvou – Medzev, odbočujúca z trate Zvolen – Košice.
Aequovia

Aequovia boli staroveký národ žijúci v hornatej krajine výhodne od Ríma po Fucinské jazero. Pri pokuse presídliť k morskému pobrežiu boli v 5. storočí pred Kr. porazení a o dve storočia neskôr definitívne podrobení Rimanmi. Vo vojne s Hannibalom už stáli na strane Ríma.
Aerenchým

Aerenchým (niekedy aj "aërenchým") je druh rastlinného parenchýmu. Tvoria ho odumreté bunky s veľkými, vzájomne prepojenými, vzduchom naplnenými medzibunkovými priestormi. Jeho funkciou je výmena vzduchu a vodnej pary medzi rastlinou a vonkajším prostredím. Nachádza sa v kôre koreňov, stoniek či listov niektorých rastlín, najmä vodných a bahenných. Medzibunkové priestory aerenchýmu zaberajú viac priestoru, ako samotné bunky, bunkové steny sú tenké. Ak majú bunky hviezdicovitý tvar, nazýva sa niekedy aktinenchým.
Endokras

Endokras alebo inak podľa V. Panoša (2001) v synonymickej podobe "krasové podzemí/krasové podzemie" (, ) je v speleologickej literatúre často používaný termín. Podľa V. Panoša sensu latto predstavuje skrasovatenú, pórovito, puklinovo a kavernózne vodopriepustnú zónu pod skalným povrchom rozpustných hornín. Sensu stricto ide o súbor endokrasových tvarov a javov (dutín, jaskýň, komínov, priepastí, podzemných tokov a jazier, atd. Opakom endokrasu je exokras.
Slovenské národné hokejové mužstvo hráčov do 20 rokov na Majstrovstvách sveta 2015

Slovenské národné hokejové mužstvo hráčov do 20 rokov sa na Majstrovstvách sveta v ľadovom hokeji hráčov do 20 rokov 2015, ktoré sa uskutočnili v Kanade, umiestnilo na 3. mieste.
Headhunterz

Willem Rebergen (* 12. september 1985, Veenendaal, Holandsko), viac známy ako Headhunterz, je holandský hardstylový DJ a hudobný producent. Svoju hudobnú kariéru začal ako člen dvojice Nasty D-Tuners spolu so Bobbym van Puttenom. Pod umeleckým menom Headhunterz začal vystupovať v roku 2005, keď podpísal nahrávaciu zmluvu s vydavateľstvom Scantraxx.
Severoamerická futsalová konfederácia

Severoamerická futsalová konfederácia (, skr. NCCF alebo CONCACFUTSAL) je strešná organizácia pre severoamerický, stredoamerický a karibský futsal (sálový futbal). V roku 2014 združovala 13 národných futsalových federácií. Svoje ústredie má v meste Willemstad, na Curaçau a na jej čele od roku 2006 stojí Wilfrido Coffi z Curaçaa. NCCF je členskou konfederáciou Svetovej futsalovej asociácie (AMF).
Dejiny.
NCCF vznikla 13. októbra 2000 v Mexiko City a založilo ju 6 krajín: Aruba, Holandské Antily, Kolumbia, Kostarika, Mexiko a Spojené štáty. V roku 2013 sa mal v Kostarike organizovať Pohár Concacfutsal žien, ktorý sa nakoniec neuskutočnil. Rovnako ako v roku 2014 plánovaná severoamerická kvalifikácia v Suriname na majstrovstvá sveta AMF.
Komisie NCCF.
Na 3. kongrese NCCF v roku 2011 zriadila konfederácia 3 komisie:
Hysmón z Élidy

Hysmón ("Hysmón") bol na 99. olympijských hrách víťaz päťboja.
Hysmón z Élidy zvíťazil na olympijských hrách v roku 384 pred Kr. v pentatlone (päťboji). Staroveký autor Pausanias uvádza, že keď bol Hysmón ešte malým dieťaťom, zachvátili ho reumatické bolesti v údoch a začal sa preto venovať päťboju, aby sa z neho stal namáhavým cvičením zdravý človek. Napokon mu výcvik tejto disciplíny prinieslo víťazstvá na niekoľkých panhelénskych hrách a dosiahol v nej aj doživotnú slávu olympijského víťaza.
Keď Pausanias v druhom storočí navštívil Olympiu, pri prehliadke olympijskej "Altidy", videl medzi sochami najslávnejších olympijských víťazov aj sochu Hysmóna, ktorú vytvoril sochár Kleón. Pausanias tam opísal dovedna 230 sôch, samozrejme si všímal len tie najvýznamnejšie. Do dnešných dní sa z počtu možno aj niekoľkých tisíc sôch zachovalo len asi desať a z toho ani jedna v kompletnom origináli. Preto sú slová slávneho gréckeho básnika Pindara, že báseň na slávu športovcov je trvalejšia ako sochy z mramoru či bronzu, potvrdené previerkou tísicročiami.
Kleón

Kleón ("Kleón") môže byť:
Zoznam chránených území v okrese Nový Jičín

Toto je zoznam chránených území v okrese Nový Jičín aktuálny k novembru roku 2014, v ktorom sú uvedené chránené územia v oblasti okresu Nový Jičín.